شه‌فه‌ق نيوز/ مه‌هدى روسته‌م نه‌جات وه‌رپرس به‌ش زانستى له‌ حه‌وزه‌يل ئايينى له‌ ئيران، باس له‌ بارودوخ دارايى حه‌وزه‌يل و په‌يمانگايه‌يل ئايينى كرد له‌ڕوێ دارايى و وه‌ باروخ فريه‌ سه‌ختيگ تاريفى كرد و باسيش له‌ پرووژه‌يل فريه‌يگ كرد ك هيمان جيوه‌جێ نه‌كريانه‌ وه‌ بوونه‌ى كه‌مى له‌ ته‌مويل.
له‌ى باوه‌ته‌و، ئاژانس هه‌واڵه‌يل "حه‌وزه‌ نيوز" سه‌ر وه‌ په‌يمانگاى ئايينى له‌ ئيران له‌ زووان روسته‌م نه‌جات وت: بارودوخ دارايى حه‌وزه‌يل ئايينى له‌ وڵاته‌گه‌ فريه‌ سه‌خته‌و پرووژه‌يل فريه‌يگيش هه‌ن هيمان جيوه‌جێ نه‌كريانه‌ وه‌ بوونه‌ى كه‌مى له‌ ته‌مويل.
ئاژانسه‌گه‌ باس له‌وه‌يش كرد بڕيگ له‌ مامۆستايه‌يل ك ده‌رس ومحازرات ئه‌يه‌ن له‌و حه‌وزه‌يله‌ دارايى ته‌واويگ وه‌رناگرن، ئاماژه‌ وه‌يه‌يش كرد و وت: بڕيگ خوه‌ندكار له‌ حه‌وزه‌يل هه‌ن بارودوخ داراييان ئاشكرا نيه‌.
